b"\n_START_ARTICLE_\nAutoapomorfia\n_START_PARAGRAPH_\nEn la clad\xc3\xadstica, una autoapomorfia o autapomorfia \xc3\xa9s un car\xc3\xa0cter exclusiu i per tant distintiu dels membres d'un clade o branca evolutiva i del t\xc3\xa0xon definit per a aquest clade._NEWLINE_Serveix com a distinci\xc3\xb3 entre grups (esp\xc3\xa8cie, fam\xc3\xadlia, g\xc3\xa8nere), ja que tal car\xc3\xa0cter no ser\xc3\xa0 trobat en m\xc3\xa9s d'un d'ells._NEWLINE_Aquest terme t\xc3\xa9 utilitat quan es tracta d'un clade terminal, especialment si \xc3\xa9s una \xc3\xbanica esp\xc3\xa8cie, perqu\xc3\xa8, si \xc3\xa9s compartit per diversos t\xc3\xa0xons es pot descriure equivalentment com una sinapomorfia dels membres del clade._NEWLINE_Els trets autopom\xc3\xb2rfics permeten definir les caracter\xc3\xadstiques pr\xc3\xb2pies d'un t\xc3\xa0xon: per exemple la forma arrodonida de les \xc3\xb2rbites i la pres\xc3\xa8ncia d'un espai retromolar separant les dents de la branca muntant de la mand\xc3\xadbula s\xc3\xb3n car\xc3\xa0cters autopom\xc3\xb2rfics de l'home de Neandertal._NEWLINE_Un exemple d'autapomorfia \xc3\xa9s la pres\xc3\xa8ncia d'un \xc3\xbanic dit funcional en els \xc3\xa8quids, essent que la pres\xc3\xa8ncia de cinc dits \xc3\xa9s una condici\xc3\xb3 plesiom\xc3\xb2rfica."